Sveučilište u Zagrebu

Grafički fakultet

Katedra za materijale u grafičkoj tehnologiji

Maja Jakovljević, dipl.ing, znanstveni novak-asistent

Fakultetskom vijeću

Grafičkog fakulteta

Sveučilišta u Zagrebu

-ovdje-

Predmet: ***Izvještaj fakultetskom vijeću o znanstvenom usavršavanju na Tehničkom Sveučilištu u Dresdenu, Njemačka***

U razdoblju od 09.-22. rujna 2012. boravila sam na Tehničkom Sveučilištu u Dresdenu, Njemačka (Technische Universität Dresden), u sklopu bilateranog projekta pod naslovom “Treatments of Fiber-based Materials for Improved Food Packaging: IMPRO-FOOD-PACK” (“Obrada vlaknatih materijala za poboljšanu prehrambenu ambalažu”). Voditelj projekta s njemačke strane je Prof. Dr.-Ing. Harald Grossmann, a voditeljica projekta s hrvatske strane Prof. dr. sc. Branka Lozo. Cilj mog boravka na TU Dresden bio je istraživanje i proširivanje znanja iz područja deinking flotacije i adsorpcijskog deinkinga*.*

Provodila sam navedene deinking metode na sitotiskarskim otiscima s kromogenim i UV bojama. Postupci deinking flotacije i adsorpcijskog deinkinga provodili su se strogo slijedeći Ingede metode 1, 2 i 11. U laboratoriju sam stekla znanja i vještine potrebne za samostalno provođenje ispitivanja navedenim metodama. Upoznala sam metode (DOMAS slikovna analiza) i uređaje (Elrepho) koji se po Ingede 2 metodi koriste za određivanje optičkih karakteristika papira odnosno prilikom određivanja uspješnosti deinking flotacije i adsorpcijskog deinkinga, koje sam kasnije uspješno samostalno primjenjivala.

Provedeno vrijeme na znanstvenom usavršavanju bilo je za mene vrlo vrijedno i korisno iskustvo koje će mi pomoći u budućem znanstvenom radu te napretku i razvoju postojećeg projekta. Očekujemo nastavak suradnje i bilateralnog projekta u idućoj godini.

U Zagrebu, 28. rujna 2012.

Maja Jakovljević, dipl.ing